**Predkladacia správa**

Na rokovanie Legislatívnej rady vlády Slovenskej republiky sa predkladá návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „návrh zákona“). Návrh zákona sa predkladá ako iniciatívny návrh.

Primárnym cieľom návrhu zákona je zabezpečenie naliehavého riešenia situácie pri vybavovaní cudzincov na oddeleniach cudzineckej polície Policajného zboru ako aj prijatie legislatívnych opatrení na účel zjednodušenia podmienok prijímania cudzincov na územie Slovenskej republiky. Súčasťou týchto opatrení je najmä zavedenie rovnakých pravidiel pri používaní rezervačného systému Ministerstva vnútra Slovenskej republiky, zrušenie niektorých administratívnych povinností cudzincov a zavedenie regulačných opatrení vo forme kvót v prípade štátnych príslušníkov tretích krajín žiadajúcich o prechodný pobyt na účel podnikania.

Návrh zákona nebol predložený do medzirezortného pripomienkového konania v súlade s článkom 16 Legislatívnych pravidiel vlády Slovenskej republiky. Dôvodom je možnosť vzniku rizika ohrozenia základných ľudských práv a slobôd a bezpečnosti v prípade neriešenia kritickej situácie na oddeleniach cudzineckej polície Policajného zboru.

* 1. Návrh zákona je v súlade s Európskou chartou miestnej samosprávy.